Pilar Eyre

**Pilar Eyre Estrada**, nada en Barcelona o 13 de setembro de 1951, é unha novelista e periodista española de orixe galega.

## Biografía 
Filla do pintor galego Vicente Eyre Fernández († 2008) e de Pilar Estrada Borrajo de Orosco († 1992), Pilar é a mediana de tres irmás. As súas irmás chámanse Olga e Georgina. Tras estudar Filosofía e Letras e Ciencias da Información, adicouse plenamente ao xornalismo, en primeiro lugar en prensa escrita, colaborando en diarios como *Hoja del Lunes*, *La Vanguardia*, *Interviú*, *El Periódico de Catalunya* ou *El Mundo*.

Posteriormente, deu o salto aos medios audiovisuais, tanto radio coma televisión. Foi a través da pequena pantalla como obtivo un maior grao de popularidade, colaborando sobre todo como analista e comentarista de crónica social. Así, dende principios da década de 1990 comezou a colaborar con Jordi González no programa *La palmera* (1991), que se emitía en Televisión Española. Sucesivamente, as súas aparicións como contertulia e entrevistadora habitual, inclúen os espazos *La máquina de la verdad* (1993), con Julián Lago, *Hormigas blancas* (2007), con Jorge Javier Vázquez, *¡Qué tiempo tan feliz!* (2010), con María Teresa Campos e *La Noria* (2008-2012) de novo con Jordi González.

A súa relación coa literatura iníciase en 1985, cando publica *Vips: todos los secretos de los famosos*. Foi finalista do Premio Planeta 2014 coa novela *Mi color favorito es verte*, historia autobiográfica que conta a historia de amor de madurez dunha xornalista cun reporteiro de guerra, ao que coñece tres días antes de que este teña que partir, o seu secuestro e a busca que a periodista emprende para tratar de reencontralo.

En 2014, foi finalista do Premio Planeta e, en decembro de 2015, gañou o I Premio Joaquín Soler Serrano de Literatura.

## Obras publicadas 
* *Yo, el rey* (2020) *ISBN 978-84-9164-949-6*
* *Un perfecto caballero* (2019) *ISBN 978-84-0821-561-5*
* *Carmen, la rebelde* (2018) *ISBN 978-84-0818-144-6*
* *Un amor de Oriente* (2016) *ISBN 978-84-0816-165-3*
* *No me olvides* (2015) *ISBN 978-84-0814-586-8*
* *Mi color favorito es verte* (2014) *ISBN 978-84-0813-406-0*
* *Franco confidencial* (2013) (biografía íntima de Francisco Franco) *ISBN  978-84-2334-741-4*
* *La reina de la casa* (2012) (ensaio sobre a muller) *ISBN 978-84-2333-930-3*
* *La soledad de la reina: Sofía una vida* (2012) (Biografía da raíña Sofía) *ISBN 978-84-9970-285-8*
* *María la Brava: La madre del rey* (2010) (sobre Mercedes de Borbón-Dúas Sicilias)  *ISBN 978-84-9734-231-5*
* *Pasión imperial* (2010) (sobre Uxía de Montijo)  *ISBN 978-84-9734-932-1*
* *Ena. La novela* (2009) (sobre Vitoria Uxía de Battenberg)  *ISBN 978-84-9734-910-9*
* *Ricas, famosas y abandonadas* (2008)  *ISBN 978-84-9734-732-7*
* *Secretos y mentiras de la Familia Real* (2007)  *ISBN 978-84-9734-585-9*
* *Dos Borbones en la corte de Franco* (2005) (sobre a relación entre Xoán Carlos de Borbón e Afonso de Borbón)  *ISBN 978-84-9734-393-0*
* *Cibersexo* (2002)  *ISBN 978-84-8450-833-5*
* *Quico Sabaté, el último guerrillero* (2001) *ISBN 978-84-8307-408-4*
* *Mujeres, veinte años después* (1996)  *ISBN 978-84-01-39052-4*
* *Callejón del olvido* (1992)  *ISBN 978-84-264-4902-3*
* *Todo empezó en el Marbella Club* (1989)  *ISBN 978-84-320-6807-2*
* *Vips: todos los secretos de los famosos* (1985)  *ISBN 978-84-320-4348-2*

## Notas 
## Véxase tamén 
### Ligazóns externas 
* Datos da escritora en casadellibro.com 
* Datos da escritora en imdb.com